CELEX: 32008D0827
Language: lt
Date: 1224633600000
Title: 2008/827/EB: 2008 m. spalio 22 d. Komisijos sprendimas, kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms Bulgarijos pieno perdirbimo įmonėms (pranešta dokumentu Nr. C(2008) 6042) (Tekstas svarbus EEE)

1.11.2008   
            
            
               LT
            
            
               Europos Sąjungos oficialusis leidinys
            
            
               L 294/9
            
         
      KOMISIJOS SPRENDIMAS
   
   2008 m. spalio 22 d.
   kuriuo iš dalies keičiamos Bulgarijos ir Rumunijos stojimo akto VI priedo priedėlio nuostatos, taikomos tam tikroms Bulgarijos pieno perdirbimo įmonėms
   (pranešta dokumentu Nr. C(2008) 6042)
   (Tekstas svarbus EEE)
   (2008/827/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į Bulgarijos ir Rumunijos stojimo aktą, ypač į jo VI priedo 4 skyriaus B skirsnio f dalies pirmą pastraipą,
   kadangi:
   
               (1)
            
            
               Bulgarijos ir Rumunijos stojimo aktu Bulgarijai buvo suteiktas pereinamasis laikotarpis, per kurį tam tikros pieno perdirbimo įmonės turėjo užtikrinti, kad laikomasi 2004 m. balandžio 29 d. Europos Parlamento ir Tarybos reglamento (EB) Nr. 853/2004, nustatančio konkrečias gyvūninės kilmės maisto produktų higienos taisykles (1), nuostatų.
            
         
               (2)
            
            
               Stojimo akto VI priedo priedėlis buvo iš dalies pakeistas Komisijos sprendimais 2007/26/EB (2), 2007/689/EB (3), 2008/209/EB (4), 2008/331/EB (5), 2008/547/EB (6) ir 2008/672/EB (7).
            
         
               (3)
            
            
               Bulgarija pateikė garantijas, kad šešios pieno perdirbimo įmonės baigė modernizavimo procesą ir dabar visiškai atitinka Bendrijos teisės aktus. Šioms įmonėms leidžiama priimti ir neatskyrus perdirbti ES reikalavimų neatitinkantį žalią pieną. Todėl jos turėtų būti įtrauktos į VI priedo priedėlio I skyriuje pateiktą sąrašą.
            
         
               (4)
            
            
               Todėl reikėtų atitinkamai iš dalies pakeisti Bulgarijos ir Rumunijos stojimo akto VI priedo priedėlį.
            
         
               (5)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bulgarijos ir Rumunijos stojimo akto VI priedo priedėlis iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. spalio 22 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 139, 2004 4 30, p. 55.
   
      (2)  OL L 8, 2007 1 13, p. 35.
   
      (3)  OL L 282, 2007 10 26, p. 60.
   
      (4)  OL L 65, 2008 3 8, p. 18.
   
      (5)  OL L 114, 2008 4 26, p. 97.
   
      (6)  OL L 176, 2008 7 4, p. 11.
   
      (7)  OL L 220, 2008 8 15, p. 27.
   
      PRIEDAS
      Į Bulgarijos ir Rumunijos stojimo akto VI priedo priedėlio I straipsnį įtraukiami šie įrašai:
      
         
                     Nr.
                  
                  
                     Veterinarinis Nr.
                  
                  
                     Įmonės pavadinimas
                  
                  
                     Miestas, gatvė arba gyvenvietė, regionas
                  
               
                     „7.
                  
                  
                     BG 1212029
                  
                  
                     SD „Voynov i sie“
                  
                  
                     
                                 gr. Montana
                              
                           
                                 ul. „N.Yo.Vaptsarov“ 8
                              
                           
               
                     8.
                  
                  
                     0712001
                  
                  
                     „Ben Invest“ OOD
                  
                  
                     s. Kostenkovtsi, obsht. Gabrovo
                  
               
                     9.
                  
                  
                     1512012
                  
                  
                     ET „Ahmed Tatarla“
                  
                  
                     
                                 s. Dragash voyvoda,
                              
                           
                                 obsht. Nikopol
                              
                           
               
                     10.
                  
                  
                     2212027
                  
                  
                     „Ekobalkan“ OOD
                  
                  
                     
                                 gr. Sofia
                              
                           
                                 bul. „Evropa“ 138
                              
                           
               
                     11.
                  
                  
                     2312030
                  
                  
                     ET „Favorit- D. Grigorov“
                  
                  
                     s. Aldomirovtsi
                  
               
                     12.
                  
                  
                     2312031
                  
                  
                     ET „Belite kamani“
                  
                  
                     s. Dragotintsi“